CELEX: 32011D0849
Language: lv
Date: 2011-12-16 00:00:00
Title: 2011/849/KĀDP: Politikas un drošības komitejas Lēmums EULEX/2/2011 ( 2011. gada 16. decembris ), ar ko pagarina Eiropas Savienības Tiesiskuma misijas Kosovā, EULEX KOSOVO , misijas vadītāja pilnvaru termiņu

17.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 335/85
            
         POLITIKAS UN DROŠĪBAS KOMITEJAS LĒMUMS EULEX/2/2011
   (2011. gada 16. decembris),
   ar ko pagarina Eiropas Savienības Tiesiskuma misijas Kosovā (1), EULEX KOSOVO, misijas vadītāja pilnvaru termiņu
   (2011/849/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2008/124/KĀDP (2008. gada 4. februāris) par Eiropas Savienības Tiesiskuma misiju Kosovā, EULEX KOSOVO
       (2) un jo īpaši tās 12. panta 2. punktu,
   tā kā:
   
               (1)
            
            
               Saskaņā ar Vienoto rīcību 2008/124/KĀDP Politikas un drošības komiteja (PDK) ir pilnvarota atbilstīgi Līguma 38. pantam pieņemt attiecīgus lēmumus Eiropas Savienības Tiesiskuma misijas Kosovā (EULEX KOSOVO) politiskās kontroles un stratēģiskās virzības nodrošināšanai, tostarp lēmumu iecelt misijas vadītāju.
            
         
               (2)
            
            
               Padome 2010. gada 8. jūnijā pieņēma Lēmumu 2010/322/KĀDP (3), ar ko EULEX KOSOVO termiņu pagarina līdz 2012. gada 14. jūnijam.
            
         
               (3)
            
            
               Ar Lēmumu 2010/431/KĀDP (4) PDK pēc Savienības Augstās pārstāves ārlietās un drošības politikas jautājumos (AP) priekšlikuma iecēla Xavier BOUT DE MARNHAC kungu par EULEX KOSOVO misijas vadītāju no 2010. gada 15. oktobra.
            
         
               (4)
            
            
               Ar Lēmumu 2011/688/KĀDP (5) PDK pagarināja EULEX KOSOVO misijas vadītāja Xavier BOUT DE MARNHAC kunga pilnvaru termiņu līdz 2011. gada 14. decembrim.
            
         
               (5)
            
            
               2011. gada 9. decembrī AP ierosināja pagarināt EULEX KOSOVO misijas vadītāja Xavier BOUT DE MARNHAC kunga pilnvaru termiņu līdz 2012. gada 14. jūnijam,
            
         IR PIEŅĒMUSI ŠO LĒMUMU.
   1. pants
   Ar šo EULEX KOSOVO misijas vadītāja Xavier BOUT DE MARNHAC kunga pilnvaru termiņš tiek pagarināts līdz 2012. gada 14. jūnijam.
   2. pants
   Šis lēmums stājas spēkā tā pieņemšanas dienā.
   To piemēro no 2011. gada 15. decembra.
   
      Briselē, 2011. gada 16. decembrī
      
         
            Politikas un drošības komitejas vārdā –
         
            priekšsēdētājs
         
         O. SKOOG
      
   
   
      (1)  Saskaņā ar Apvienoto Nāciju Organizācijas Drošības padomes Rezolūciju Nr. 1244 (1999).
   
      (2)  OV L 42, 16.2.2008., 92. lpp.
   
      (3)  OV L 145, 11.6.2010., 13. lpp.
   
      (4)  OV L 202, 4.8.2010., 10. lpp.
   
      (5)  OV L 270, 15.10.2011., 32. lpp.